Իվան Գոլունով

**Իվան Վալենտինովիչ Գոլունով** (, ), ռուս հետաքննող-լրագրող։ «Մեդուզա» համացանցային-հրատարակչության հետաքննությունների բաժնի թղթակից, նախկինում հոդվածներ է հրապարակել «Վեդոմստի», ռուսական Ֆորբս, ՌԲԿ ու ուրիշ ԶԼՄ-ներում։

Ռուսական իշխանության բարձր էշելոններում կաշառակերության մասին ռեզոնասային շարքի հետաքննությունների հեղինակ: «Ռեդկոլլեգիա» ամենամսյա մրցանակի դափնեկիր՝ 2017 թվականի հոկտեմբերին (Ալեքսանդր Բորզենկոյի, Ալեքսանդր Գորբաչյովի ու Դանիել Տուրովսկիի հետ համատեղությամբ) ու 2018 թվականի օգոստոսի համար։

Լայն ճանաչում է ձեռք բերել 2019 թվականի հունիսին ձերբակալումից ու թմրանյութերի վաճառքի փորձի մեղադրանքի առաջադրումից հետո, որոնք բազմաթիվ ԶԼՄ-ներ ու հասարակական գործիչներ համարել են շինծու ու իր լրագրողական հետաքննությունների վրեժ։ Գործը փակվեց հինգ օր անց, իսկ լրագրողն ազատ արձակվեց։

## Կենսագրություն
Իվան Գոլունովը ծնվել է 1983 թվականի փետրվարի 19-ին Մոսկվայում։ Մայրը` Սվետլանա Միխայլովնա Գոլունովան, եղբայրը` Վլադիմիրը։

1990-ական թվականների վերջին նա ստաժավորում է անցել «Նովայա գազետայում», այնուհետև աշխատել է «Աֆիշա» ամսագրում, որտեղ գրել է Մոսկվայի մարզի ուղեցույցը։ Աշխատել է «Վեդոմստի» (2003-2005, 2008-2009), Ֆորբս (Ռուսաստան) (2005-2008) թերթերում, «Սլոն» հրատարակչությունում (2009-2014), ՌԲԿ մեդիահոլդինգում (սկսած 2014-ից), ինչպես նաև՝ «Դոժդ» հեռուստաընկերությունում (2012-2013)։ 2016 թվականից հանդիսանում է «Մեդուզա» համացանցային-հրատարակչության հատուկ թղթակից, որպես ֆրիլանսեր։

2018 թվականի սկզբից սկսել է Ռուսաստանում սգո բիզնեսի հետաքննությունը, որը նվիրված էր 2016 թվականի մայիսի 14-ին Խովանսկոյե գերեզմանատանը տեղի ունեցած կռվին։ 2018 թվականի օգոստոսի 14-ին «Մեդուզայում» հրապարակվեց «Դագաղ, գերեզմանատուն, հարյուրավոր միլիարդավոր ռուբլիներ։ Ինչպես պաշտոնյաները, ուժայիններն ու ավազակները կիսում սգո շուկան՝ և ինչ գործ ունի այստեղ Տեսակը» անվամբ հետաքննության առաջին մասը։ 2019 թվականի փետրվարին Գոլունովը սկսեց Մոսկվայում իրավիճակի վերաբերյալ հետաքննության երկրորդ մասը, սևագրությունը նա հանձնեց խմբագրին իր ձերբակալությունից մի ժամ առաջ, լրամշակված հոդվածը հրապարակվեց իր ազատ արձակվելուց հետո՝ 2019 թվականի հուլիսի 1-ին։

### «Գոլունովի գործ»

#### Ձերբակալություն ու դատ
Իվան Գոլունովը ձերբակալվել է Մոսկվայի կենտրոնում 2019 թվականի հունիսի 6-ին 14:30-ի շրջակայքում, թմրանյութերի վաճառքի փորձի կասկածանքով, իսկ Վեշնյակովսկի փողոցում գտնվող իր բնակարանը խուզարկեցվել է։ Իրավապաշտպանների, լրագրողական համայնքի ու բազմաթիվ հասարակական գործիչների կարծիքով՝ ձերբակալման գործընթացն ու Գոլունովի նկատմամբ հետագա օպերատիվ գործողություները իրականացվել են օրենքի կոպիտ խախտումներով, իսկ «Գոլունովի գործը»՝ ամբողջովին շինծու է, որի նպատակն է լրագրողի հետագա մասնագիտական գործունեության խոչընդոտելը։ Ձերբակալման օրը Գոլունովը հասցրեց փոխանցել սգո բիզնեսի մասին հետաքննության սևագիրը «Մեդուզայի» իր գործընկերներին։ Հետաքննությունը, որը Իվան Գոլունովը համարում էր իր քրեական հետապնդման պատճառը հետաքրքրեց մոտ 15 հրատարակչությունների (ինչպես փոխանցում է «Ինտերֆաքսը», այդ մասին հաղորդեց «Մեդուզայի» գլխավոր խմբագիր Իվան Կոլպակովը)։

Հունիսի 7-ին Ռուսաստանի Դաշնության ներքին գործերի նախարարությունը հրապարակեց թմրանյութերի ինը լուսանկարներ, որոնք իբր հայտնաբերվել են Գոլունովի մոսկովյան տանը։ Վկայակոչվելով այդ փաստերին ՌԴ նախագահի մամլո խոսնակ՝ Դմիտրի Պեսկովը, պատասխանեց Գոլունովի գործին մասին լրագրողների տված հարցերին։ Ավելի ուշ ՆԳՆ-ն ճշտեց, որ Իվան Գոլունովի բնակարանում արվել է միայն մեկ լուսանկար։

Հունիսի 8-ին ժամը 12:25-ին Գոլունովին մեղադրանք առաջադրվեց խոշոր չափերի թմրանյութեր վաճառել փորձելու համար (ՌԴ Քրեական օրենսգրքի 30-րդ հոդվածի 3-րդ մասով, ՔՕ 228.1 հոդվածի 4-րդ մասի կետ «գ»-ով)։ Ոստիկանների տարբերակով` նա մտադիր էր վաճառել 3,56 գր. մեֆեդրոն, ու ևս 5,42 գր. կոկային էլ պահել է տանը։

Ավելի ուշ Գոլունովի ինքնազգացողությունը վատանում է, սակայն քննիչ Իգոր Լոպատինն ու ՆԳՆ-ի Արևմտյան շրջանի գլխավոր քննիչ Եվգենի Մաշինը երկու անգամ խոչընդոտում են կողերի փակ կոտրվածքի ու գլխուղեղի ցնցումի կասկածով այնտեղ եկած շտապ օգնության բրիգադների աշխատանքներին ու մերժում են հոսպիտալացնել նրան։ Այդ ժամանակահատվածում քննիչ Իգոր Լոպատինը փաստաբաններ՝ Դմիտրի Ջուլիայից ու Օլգա Դինզեյից պահանջեց չհրապարակման ստորագրություն տալ, ինչպես նաև հաղորդեց, որ պատրաստվում է դատարանից խնդրել երկարաձգել ձերբակալությունը մինչև 72 ժամ։ 
մինի|Իվան Գոլունովը Նիկուլինսկի շրջանային դատարանի դահլիճումՍակայն հետագայում Գոլունովին այնուամենայնիվ տեղափոխեցին 71-րդ հիվանդանոց։ Ըստ շտապ օգնության բժիշկների՝ Գոլունովի վրա հայտնաբերվել են վնասվածքներ՝ արյունահավաք գլխի մազածածկույթի ու ծոծրակային մասերում, կրծքավանդակի բազմակի քերծվածքներ առջևի ու հետևի մակերևույթի վրա, 10-11-րդ կողերի վնասում, նաև կասկածում են փակ գանգուղեղային վնասվածք ու գլխուղեղի ցնցում։

Իրավապաշտպան Պավել Չիկովի տվյալներով ձերբակալման պահից արդեն անցել է 48 ժամ, դատարանը խափանման միջոց չի ընտրել, համաձայն (ՌԴ ՔՈ-ի 94-րդ հոդվածի 2-րդ մասի) նա պետք է անհապաղ ազատ արձակվի դատարանի, դատախազի, քննիչի կամ քննչական մարմինի կողմից (ՌԴ ՔՈ-ի 10-րդ հոդված մաս 2)։

Հունիսի 8-ի երեկոյան դատավոր Միխայիլ Մաքսիմովը մինչև օգոստոսի 7-ը տնային կալանք նշանակեց Գոլունովին։ Լրագրողին ազատեցին որոշ լրացուցիչ քննչական գործողություններ կատարելուց հետո։

#### ԶԼՄ-ների ու հասարակության արձագանք
Հունիսի 8-ին ռուսական հեռուստաալիքների գլխավոր նորություններով, վերլուծական ու հասարակական-քաղաքական հաղորդումներով տարածվեց տեղեկատվություն, համաձայն որի Գոլունովի մասնակցություն է ունեցել թմրամիջոցների ապօրինի շրջանառության մեջ:

Իվան Գոլունովի ձերբակալությունը բուռն արձագանք ստացավ միջազգային հեղինակավոր լրագրողների ու իրապաշտպանական կազմակերպությունների կողմից, ինչպես նաև խոշոր բացասական արձագանք ռուս հասարակության մեջ։ Հունիսի 7-8-ը առանց դադարի Մոսկվայում՝ ներքին գործերի նախարարության գլխավոր շենքի ու Նիկուլինսկի դատարանի մոտ անցկացվում էին միայնակ պիկետային ակցիաներ ի աջակցություն Գոլունովի, նմանատիպ ակցիաներ անցկացվեցին նաև՝ Սանկտ Պետերբուրգում, Նովոսիբիրսկում, Վլադիվոստոկում ու բազմաթիվ քաղաքներում։

Բազմաթիվ հասարակական գործիչներ ու իրավապաշտպանական կազմակերպություններ աջակցություն հայտնեցին Գոլունովին։ «Անհապաղ ազատ արձակել Իվան Գոլունովին»` այսպիսի վերնագիր ուներ լրագրողների արհմիության ու ԶԼՄ-ների աշխատակիցների բաց նամակի վերնագիրը.

*Մենք անհավանական ենք համարում այն, որ պրոֆեսիոնալ հետաքննողը, ով զբաղվել է իշխանության և ստվերային բիզնեսի համար չափազանց զգայուն թեմաներով ու ստացել է բազմաթիվ սպառնալիքներ, գործնական հանդիպման գնալիս իր մոտ ունեցել է թմրանյութեր:

Մեդիազոնա համացանցային-հրատարակչությունը հրապարակեց բաց նամակ` «Մեր ետևից եկել են» վերնագրով.

*Մենք կասկած չունենք, որ ձերբակալումը կապված է Գոլունովի աշխատանքի հետ, իսկ թմրամիջոցները նրանք են նետել` կոշտ ու ցուցադրական։ Որպեսզի վախենցնեն բոլորին։ Նրան ծեծել են ոստիկանությունում։ Իր մոտ չեն թողնում փաստաբանին։ Շուտով դատարանը կարող է նրան ուղարկել ՁՊՎ:*

Ակցիաներ ի աջակցություն Իվան Գոլունովի անցկացվեցին [[Լոնդոն|Լոնդունում]] Ռուսաստանի դեսպանատան, [[Վարշավա]]յում Ռուսաստանի դեսպանատան, [http://www.newsru.co.il/israel/08jun2019/piket_511.html Իսրայելում Ռուսաստանի դեսպանատան] մոտ, ինչպես նաև [[Բեռլին]]ում ու [https://belsat.eu/ru/news/belsatovtsy-solidarny-s-ivanom-golunovym/ Մինսկում]։ Հունիսի 11-ին` պիկետներ անցկացվեցին [[Ռիգա]]յում Ռուսաստանի դեսպանատան մոտ

Հունիսի 9-ին «Լուրեր. Հերթապահ մաս» հաղորդման մեջ «Ռասիա-24» հեռուստաընկերության եթերում, տարածվեց տեղեկություններ Գոլունովի հարբածության մասին։ Ցուցադրված տեղեկանքում պատմվում էր ձերբակալման պահին Գոլունովի հարբածության մասին, վերջին թողարկումում հարբածության մասին տեղեկությունները վերագրվեց որպես ոստիկանների կողմից հաղորդում։

Հենց այդ օրը ռուսական «[[Կինոտավր]]» կինոփառատոնի XXX բացման արարողության ժամանակ ժյուրիի նախագահ [[Կոնստանտին Խաբենսկի]]ն իր աջակցությունը հայտնեց Իվան Գոլունովին.

*Այսօր փորձում են փակել մի անհարմար լրագրողի, ով փորձում է ճիշտն ասել։ Եթե դա հաջողվի, ապա, իմ ընկերներ, վաղը այս հիասքանչ կինոփառատոնը նույնպես կդառնա անհարմար` ամենայն հարգանքով Վլադիմիր Ռոստիսլավովիչի նկատմամբ` կարող է անհարմար դառնալ նույն պատճառով, ուստի ես մտածում եմ, որ պետք է միասնական լինենք…*

 
Պատմության մեջ առաջին անգամ [[ՌԲԿ (հեռուստաընկերություն)|ՌԲԿ]]-ն, «[[Կոմերսանտ (օրաթերթ)|Կոմերսանտն]]» ու «Վեդոմստին» հունիսի 10-ին համատեղ հայտարարությամբ հանդես եկան ու միանման շապիկներով, որոնք առաջին գծի վրա գրած էր` «Ես/Մենք Իվան Գոլունով ենք»։

«Կրեմլում հետևում են «[[Meduza|Մեդուզայի]]» լրագրող Իվան Գոլունովի քրեական գործին», - հայտարարեց Ռուսաստանի նախագահի մամլո խոսնակ [[Դմիտրի Պեսկով]]ը։

Նախագահի մամլո խոսնակին հարցրեցին, թե ինչպե՞ս է Կրեմլը գնահատում ոստիկանության աշխատանքը, որը Գոլունովի ձերբակալման առաջին ժամերից ապատեղեկացրել է հանրությանը` հրապարակելով Գոլունովի հետ կապ չունեցող նարկոլաբարատորիաների լուսանկարներ։

«Սխալ հնարավոր է։ Սխալներ են թույլ տալիս այդ թվում նաև լրագրողները, երբ գրում են այս կամ այն նյութերը։ Ընդ որում, մեծ քանակությամբ», - պատասխանեց Պեսկովը։

Մարդու իրավունքների պաշտպան Տատյանա Մոսկալկովան օմբուդսմենի ամենամյա զեկույցի ժամանակ, նախագահ Վլադիմիր Պուտինին զեկուցել է «[[Meduza|Մեդուզայի]]» հատուկ թղթակից Իվան Գոլունովի գործի մասին։

[[Պատկեր:Дочь, мать и отец Николая Луганского на вручени государственной премии .png|200px|thumb|Լրագրող Աննա Լուգանսկայան «Ես/Մենք Իվան Գոլունով ենք» վերնաշապիկով, Ռուսաստանի նախագահ [[Վլադիմիր Պուտին]]ի կողմից պետական մրցանակի հանձնման ժամանակ։ Կրեմլ, 2019 թվականի հունիսի 12]]
Ռուսական հրատարակչությունների լրագրողներ, այդ թվում՝ «Դոժդ», «Նովայա գազետա», «Մոսկվայի Էխո», «[[Սնոբ (ամսագիր)|Սնոբ]]», The Bell, [[RTVi]] ու «Մեդիզոնա», հարցումներ ուղարկեցին քննչական կոմիտե, Գլխավոր դատախազություն, ՆԳՆ ու Մոսկվայում ՆԳՆ-ի կենտրոնական կառավարում պահանջելով «[[Meduza|Մեդուզայի]]» լրագրող Իվան Գոլունովի ձերբակալման պատճառով անցկացնել ծառայողական քննություն։

Գլխավոր դատախազությունը հետաքրքրվել է բոլոր շահագրգիռներ անձանցով ու գնորդներով, ովքեր [[արևմտյան վարչական շրջան]]ում մասնակցություն են ունեցել թմրանյութերի գործով միջոցառումներին։

Դաշնության խորհրդի խոսնակ Վալենտինա Մատվիենկոն լիագումար նիստի ժամանակ տվյալներ հաղորդեց նախօրեին՝ իր ու գլխավոր դատախազ Յուրի Չայկոյի հետ տեղի ունեցած հանդիպումից, ու հավելեց, որ ստացել է գլխավոր դատախազության ու անձամբ Չայկայի կողմից Գոլունովի գործի նկատմամբ խիստ հսկողության երաշխիքներ։

2019 թվականի հունիսի 11-ին Կոռուպցիայի դեմ պայքարի ֆոնդը հրապարակեց հետաքննություն, որում նշվում էին Գոլունովի գործի ենթադրյալ պատվիրատուները։

2019 թվականի հունիսի 12-ին Կրեմլում Վլադիմիր Պուտինի կողմից պետական պարգևների հանձման ժամանակ հայտնի դաշնակահարի դուստր՝ լրագրող Աննա Լուգանսկայան ի աջակցություն Իվան Գոլունովի եկավ «Ես/Մենք Իվան Գոլունով ենք» վերնաշապիկով։

==== Հետապնդման դադարեցում ====
Հունիսի 9-ին Ռուսաստանի առողջապահության նախարարության արտահաստիքային հոգեբույժ-նարկոլոգ Եվգենի Բրյունը հայտարարեց, որ Գոլունովի հետազոտված կենսաբանական նյութում թմրանյութի հետքեր չկան։

Երեքշաբթի՝ հունիսի 11-ին ՆԳ նախարար Վլադիմիր Կոլոկոլցևը հայտարարեց, որ «մեղքի չապացուցված  լինելու պատճառով» «Մեդուզայի» հատուկ թղթակից Իվան Գոլունովի նկատմամբ հարուցված քրեական գործը կարճվում է, իսկ հենց Իվան Գոլունովը ազատ կարձակվի տնային կալանքից։

ТАСС գործակալությունը հղում անելով ներքին գործերի նախարար Վլադիմիր Կոլոկոլցևին հաղորդեց, որ Գոլունովին ձերբակալած ոստիկանները, քննության ընթացքում հեռացված են աշխատանքից։  Մոսկվայի գլխավոր վարչության թմրադեղերի ապօրինի շրջանառության բաժնի պետ գեներալ-մայոր Յուրի Դևյատկինը և Մոսկվայի Արևմտյան շրջանի ոստիկանապետ գեներալ-մայոր Անդրեյ Պուչկովը կհեռացվեն Ռուսաստանի ՆԳՆ-ում աշխատանքից։

«Մեդուզայի» գլխավոր տնօրեն Գալինա Տիմոշենկոն շնորհակալություն հայտնեց բոլոր այն մարդկանցից, ովքեր աջակցել են Գոլունովին։

Ավելի ուշ Տիմոշենկոն, «Մեդուզայի» գլխավոր խմբագիր Իվան Կոլպակովը, «Նովոյ գազետայի» խմբագրական խորհրդի նախագահ Դմիտրի Մուրատովն ու *The Bell-ի'' հիմնադիր Ելիզավետա Օստետինսկայան համատեղ հայտարարությամբ հանդես եկան, որում հաղորդեցին, որ անմեղ մարդու նկատմամբ քրեական հետապնդման դադարեցումը համարում եմ միջազգային աջակցության հետևանք, և, որ լրագրողական հետաքննությունները կշարունակվեն։

«Իրավապաշտպան բացիկներ» կազմակերպության փաստաբան Սերգեի Բադամշկինը հայտարարեց, որ նա և իր պաշտպանյալը կօժանգակեն քնննությանը այլ քրեական գործի շրջանակներում։

Տնային կալանքից ազատ արձակվելուց հետո Գոլունովը առաջին անգամ հանդես եկավ մեկնաբանությամբ. «Իմ բարոյական վնասի փոխհատուցում կլինի այն, որ նման բան այլևս ոչ ոքի հետ տեղի չունենա», - ասաց լրագրող, հավելելով, որ կշարունակի իր աշխատանքը։

Լրագրողի ազատ արձակվելուց հետո ՌԲԿ-ն ու Կոմերսանտը հրապարակեցին Գոլունովի դեմ քրեական գործի մասնակից ոստիկանների լուսանկարներն ու հետևյալ ցուցակը՝
* Դմիտրի Կոժանով, օպերլիազոր
* Մաքսիմ Մարատովիչ Ումետբաև՝ oպերլիազոր https://meduza.io/news/2019/06/14/ivan-golunov-nazval-imya-operativnika-kotoryy-ego-izbil/ Մեդուզային տված հարցազրույցից պարզ է դառնում, որ նա երկու անգամ հարվածել է Գոլունովի քունքին։
* Դենիս Կոնովալով՝ ավագ օպերլիազոր
* Իգոր Լոպատին՝ քննիչ
* Ակբար Սերգալիև՝ օպերլիազոր
* Ռոման Ֆեոֆանով՝ օպերլիազոր
* Անդրեի Շիրով՝ ՆԳՆ-ի արևմտյան վարչական շրջանի թմրամիջոցների շրջանառության վերահսկողության բաժնի պետ
* Եվգենի Մաշին՝ ՆԳՆ-ի արևմտյան վարչական շրջանի քննչական բաժնի պետ։

2019 թվականի հունիսի 13-ին Ռուսաստանի Դաշնության նախագահ Վլադիմիր Պուտինը Գոլունովի գործի հետ կապված աշխատանքից հեռացրեց ՆԳՆ-ի երկու գնդապետների՝ ՆԳՆ-ի մոսկովյան տարածքային կառավարման թմրամիջոցների շրջանառության վերահսկողության վարչություն բաժնի պետ Յուրի Դեվյատկինին ու ՆԳՆ-ի Մոսկվայի արևմտյան վարչական շրջանի ղեկավար Անդրեյ Պուչկովին։ ՌՔԿ-ն նաև ստուգումներ է իրականացնում Գոլունովի քրեական գործը մշակած ու նրան ձերբակալած իրավապահների նկատմամբ։ Նրանց ժամանակավոր հեռացրել են պաշտոններից։

Իվան Գոլունովը քրեական գործի դադարեցումից հետո տվեց առաջին հարցազրույցը, որում պատմեց լրտեսումների ու սպառնալիքների մասին։

Հունիսի 15-ին Գոլունովը հարցաքննվեց որպես վկա, այն գործով, որով նրան մեղադրում էին։ Այդ մասին հայտնեց իր փաստաբան Սերգեյ Բադամշինը։

Հունիսի 16-ին վերցվել է որպես պետական պաշտպանության տակ գտնվող վկա։

#### Հետևանք
Հունիսի 12-ին Մոսկվայում անցկացվեց չհամաձայնեցված երթ քրեական գործերի կեղծման դեմ, ի սկզբանե այն ներկայացվել էր որպես Իվան Գոլունովի ազատության համար երթ։ Նախօրեին՝ Գոլունովի ազատ արձակումից հետո, «Մեդուզան» հայտարարությամբ հանդես եկավ, որում հունիսի 12-ին առաջարկեց «մի փոքր խմել», այնուհետև զբաղվել համաձայնեցված ակցիայի կազմակերպման հարցերով։ Հունիսի 12-ին ակցիայի կազմակերպիչները հրաժարվեցին փակ ռեժիմում համաձայնության գալ Մոսկվայի քաղաքապետարանի հետ, իսկ «Դոժդ» հեռուստաընկերության եթերում հանրային քննարկման առաջարկից հրաժարվեցին քաղաքապետարանի ներկայացուցիչներն ու դիմում գրեցին դատախազություն պատրաստվող ակցիայի մասին։ Կազմակերպիչների մի խումբն էլ համաձայնեցին պաշտոնյաների հետ խոսել իրենց պայմաններով, սակայն հաջողության չհասան։ Ակտիվիստները ակցիայից չեն պատրաստվում հրաժարվել.Մենք ողջունում ենք ՆԳՆ-ի որոշումը դադարեցնել քրեական հետապնդումը մեր ընկերոջ ու կոլեգա՝ Իվան Գոլունովի նկատմամբ ու նախաձեռնած միջոցառման հիմնական խնդիրը համարում ենք կատարված։ Սակայն, չնայած Իվանի ազատ արձակվելուն, երթը դեռ արդիական է՝ մեղավորները պատժված չեն։ 

Մասնակիցները պահանջում էին պատժել նրանց, ովքեր Գոլունովին թմրանյութեր են նետել, սարքել ու պատվիրել քրեական գործը։ Մոսկվայում ի աջակցություն Իվան Գոլունովի տեղի ունեցած երթի ժամանակ ձերբակալվեց 549 մարդ, այդ թվում «Վեդոմստիի» թղթակից, ինչպես նաև քաղաքական գործիչ Ալեքսեյ Նավալնին։

Ակցիայի ընթացքում ու ավարտից հետո ցուցարարների կողմից արձանագրվել են իրավապահ մարմինների կողմից օրենսդրության խախտումներ։

Հետագայում նախատեսվում են նոր ցույցեր, դրա մասին ավելի մանրամասն Իվան Գոլունովի գործ հոդվածում։

## Քաղաքացիական ակտիվություն
Գոլունովը բազմիցս բողոքներ է ներկայացրել քաղաքային ենթակառուցվածքների խնդիրների վերաբերյալ, դրանք ուղարկելով Մոսվայի քաղաքապետի պորտալ՝ «Նաշ գորոդ»։ 2017 թվականին նա նկատեց, որ Վնուկովո օդանավակայանի մոտ գտնվող հրապարակում դադարել են վառվել լապտերները։ Պորտալում Գոլունովը հաղորդեց այդ խնդրի մասին։ 21 օր անց նրան պատասխանեցին ու խոստացան անցկացնել վերանորոգման աշխատանքներ։ Նա սկսեց սպասել, ու սպասեց ևս 768 օր։ Ի վերջո, լապտերները պարզապես ապամոնտաժվեցին։ Սակայն, 2019 թվականի հունվարի դրությամբ՝ լրագրողը «Նաշ Գորոդը» «արդյունավետ գործիք» անվանեց այն դեպքում, եթե պետք է մերկասառույցը մաքրել մայթերից կամ միացնել լամպ շքամուտքի մոտ։

2019 թվականի հունիսին Ցվետնոյ բուլվարի մոտ Գոլունովի ձերբակալությունը սկիզբ դրեց ռեզոնանսային «Գոլունովի գործին», այն տեղի ունեցավ այն բանից հետո, երբ լրագրողը լուսանկարել է փոսն ու տապալված ճանապարհային նշանը «Նաշ գորոդ» պորտալին ուղարկելու համար։

## Իվան Գոլունովի հետաքննություններ
Իվան Գոլունովի հրապարակումները ժամանակագրական կարգով՝
* Ամեն ինչ մարդկանց մոտ (ռուս.) // 2004 թվականի մայիսի 24, Աֆիշա
*Gay Day: Ռուսաստանում որտեղ է համասեռամոլին ավելի լավ ապրում։ Իվան Գոլունովը հաշվել է ռուսական 50 քաղաքներում գտնվող ԼԳԲՏ ակումբներն ու կայքերը (ռուս.) //2012 թվականի սեպտեմբերի 19, Colta
*  Մարդիկ մահանում են համեմի համար (ռուս.) // 2013 թվականի փետրվարի 18, Բոլշոյ գորոդ։
* Սուգրոբովի միջադեպ՝ ինչպես է կազմակերպված Ռուսաստանում կաշառակերության դեմ պայքարը (ռուս.) // Սվետլանա Ռեյտեր, Իվան Գոլունով։ 2014 թվականի սեպտեմբեր 1, ՌԲԿ։
* ՌԲԿ-ի հետաքննություն։ Ինչ է անում Ռուսաստանում ուկրաինական օլիգարխ Կուրչենկոն (ռուս.) // Իվան Գոլունով, Սվետլանա Ռեյտեր։ 2014 թվականի սեպտեմբերի 23, ՌԲԿ։
* ՌԲԿ-ի հետաքննություն։ Ինչ տեղի ունեցավ «Սկոլկովոյի» հետ (ռուս.) // Սվետլանա Ռեյտեր, Իվան Գոլունով, Անդրեի Բաբիցկի, Ռոման Բադանինի, Մաքսիմ Գլիկինա, Տիմոֆեյ Դյադկո, Յանա Միլյուկովի ու Ելիզավետա Օսետինսկայայի մասնակցությամբ։ 2015 թվականի մարտի 23, ՌԲԿ։
* ՌԲԿ-ի հետաքննություն։ Ում փողերով է ապրում Դոնբասը (ռուս.) // Իվան Գոլունով, Ալեքսանդր Արտեմև, Մաքսիմ Գլիկինի, Լյուդմիլա Պոդոբեդովոյի, Պյոտր Նետրեբիի, Ռոման Բադանինի մասնակցությամբ։ 2015 թվականի հունիսի 15, ՌԲԿ։
* ՌԲԿ-ի հետաքննություն։ Ինչի համար է Մեդինսկիին պետք Ռազմա-պատմական հասարակությունը (ռուս.) // 2015 թվականի հուլիսի 13, ՌԲԿ։
* ՌԲԿ-ի հետաքննություն։ Ով է աշխատում Մոսկվայի վերակառուցումից (ռուս.) // Իվան Գոլունով, Անաստիա Նապալկովա, Ալեքսանդր Գալակտիոնովի մասնակցությամբ։ 2015 թվականի հոկտեմբերի 19, ՌԲԿ։
* ՌԲԿ-ի հետաքննություն։ Ով է աշխատում մոսկովյան մետրոյի շինարարական աշխատանքներից (ռուս.) // Ալեքսանդր Գալակտիոնով, Սվետլանա Ռեյտեր, Իվան Գոլունով, Ալեքսեյ Պաստուշկինի, Օլգա Լուկինի, Օլեսյա Վոլկովայի օգնությամբ։ 2015 թվականի հոկտեմբերի 26, ՌԲԿ։
*ՌԲԿ-ի հետաքննություն։ Ինչով է ապրում եկեղեցին (ռուս.) // Սվետլանա Ռեյտեր, Անաստասիա Նապալկովա, Իվան Գոլունով, Տատյանա Ալյոշկինայի, Յուլիա Տիտովայի, Սվետլանա Բոչարովայի, Գեորգի Մակարենկոյի, Իրինա Մալկովայի օգնությամբ։ 2016 թվականի փետրվարի 24, ՌԲԿ։
*Հանդիպում ներդրողների հետ։ Ինչի համար ձերբակալվեց նահանգապետ Նիկիտա Բելիխը (ռուս.) // Իլյա Ռոժդեստվենսկի, Ելիզավետա Անտոնովա, Իվան Գոլունով, Մարինա Ստարոդուբցովա, Սվետլանա Ռեյտերի մասնակցությամբ, 2016 թվականի հունիսի 25, ՌԲԿ։
*ՌԲԿ-ի հետաքննություն։ Ով է հաստատվել Վալդայեում գտնվող նախագահի նստավայրի մոտ (ռուս.) // Իվան Գոլունով, Ելենա Մյազինա, Ռոման Բադանին, Իլյա Ռոժդեստվենսկիի, Ելիզավետա Անտոնովայի, Պալինա Խիմշիաշվիլիի, Մարիա Ժոլոբովայի, Անաստասիա Նապալկովայի, Անաստասիա Յակորեվայի, Անֆիա Վորոնինայի մասնակցությամբ, 2016 թվականի հուլիսի 13, ՌԲԿ։
*Ի՞նչ է տեղի ունեցել «Պերեսվետի» հետ։ Ինչպես մեղուներն ու բրնձի թեփերը սնանկացրեցին ՌՈՒԵ-ի միլիարդավոր պետական ընկերություններ պահող բանկը։ Իվան Գոլունովի հետաքննությունը (ռուս.) // 2016 թվականի հոկտեմբերի 25, Meduza:
*Մի բացարձակ երջանիկ գյուղ, որտեղ Վյաչեսլավ Վոլոդինի մտերիմները աշխատում են մայոնեզով, բարեկարգում գյուղն ու դառնում սուրբ։ Իվան Գոլունովի հետաքննությունը (ռուս.) // 2017 թվականի ապրիլի 17, Meduza:
*270 միլիոն ռուբլի հեկտարի համար։ Ինչպես փոխվեց Մոսկվան 2017 թվականի ամռանը ու ով է դրանով աշխատում։ Իվան Գոլունովի հետաքննությունը (ռուս.) // 2017 թվականի մայիսի 24, Meduza:
*Ով է մտածել։ Երեք տարի Մոսկվայի իշխանությունները նախագծել են մասսայական քանդման ծրագիր, իսկ հետո որոշել են այն դարձնել քաղաքական նախագիծ։ Իվան Գոլունովի հետաքննությունը (ռուս.) // 2017 թվականի օգոստոսի 15, Meduza:
*Մոսկվան պատրաստվում է 2,2 միլիարդ ռուբլի վճարել բարեկարգման կոնցեպցիայի մշակման համար։ Մրցույթը չեղարկվել է «Մեդուզայի» թղթակցի պատճառով (ռուս.) // 2017 թվականի հոկտեմբերի 6, Meduza:
*Դագաղ, գերեզմանատուն, հարյուրավոր միլիարդավոր ռուբլիներ։ Ինչպես պաշտոնյաները, ուժայիններն ու ավազակները կիսում սգո շուկան՝ և ինչ գործ ունի այստեղ Տեսակը։ Իվան Գոլունովի հետաքննությունը (ռուս.) // 2018 թվականի օգոստոսի 14, Meduza:
*Մոսկվային հարկավոր է ազատվել վեց միլիոն տոննա աղբից։ Որ շրջաններ կտանեն այն ու ով կզբաղվի դրանով։ Իվան Գոլունովի հետաքննությունը (ռուս.) // 2018 թվականի նոյեմբերի 1, Meduza:
*«Հանձնեցիր ՄԻԱՎ-ի թեստն ու քո մոտ ամեն ինչ լավ է»։ Ինչու են Մուզ ԹՎ-ի եկվորները հարյուր միլիոնավոր ռուբլիներ ստանում առողջապահության նախարարությունից սոցիալական գովազդի համար։ Իվան Գոլունովի հետաքննությունը (ռուս.) // 2018 թվականի նոյեմբերի 21, Meduza:
*Պենտհաուս «Ելիսեյանների» երկու չափով։ Ինչպես է Մոսկվայի փոխքաղաքապետ Պյոտր Բրյուկովի ընտանիքը աշխատել միլիարդներ ու դրանցով գնել առանձնատներ ու բնակարաններ։ Իվան Գոլունովի հետաքննությունը (ռուս.) // 2018 թվականի դեկտեմբերի 28, Meduza
*Կոպտորեն ներկված էժան կեղծիքի զգացումը։ «Քարե ծաղիկ» շատրվանի վերանորոգումը արժեցել է ավելի քան մեկ միլիարդ ռուբլի։ «Մեդուզան» պարզել է, ով է դրանով զբաղվել (ռուս.) // 2019 թվականի ապրիլի 25, Meduza (համահեղինակ Պավել Մերզլիկին)։
*Հինգ տարվա ընթացքում «սև վարկատուները» Մոսկվայում ու արվարձաններում ավելի քան 500 բնակարան են խլել պարտապաններից։ Իվան Գոլունովը պատմում է, ինչպես է կազմակերպվում այդ բիզնեսը (ռուս.) // 2019 թվականի մայիսի 17, Meduza:
*Ով է տնօրինում մոսկովյան գերեզմանատները։ Ինչպես մայրաքաղաքային ավանդական շուկայով զբաղվում են ստավրոպոլյան բիզնեսմենները՝ և ինչ գործ ունի այստեղ ԱԴԾ-ն։ (ռուս.) // 2019 թվականի հուլիսի 1, Meduza:

## Ծանոթագրություններ

## Արտաքին հղումներ
* Իվան Գոլունովի գործ։ Ձերբակալված լրագրողի ամենաաղմկալի հետաքննությունները // Forbes
* Պատվերով բանտ։ Ինչու ամեն մեկին հեշտ է նստեցնել։ Ինչու քրեական օրենսգրքի մեղմացումը չի դադարեցնի անմեղների նստեցումը // 2019 թվականի հունիսի 14, Gazeta.ru
* Բոլորի՞ն կալանավորել։ Ինչ է սպառնում ռուսներին։ Գոլունովի գործի տապալումից հետո Պուտինը աշխատանքից հեռացրել է երկու գեներալներին // 2019 թվականի հունիսի 13, Gazeta.ru

Կատեգորիա:1983 ծնունդներ
Կատեգորիա:Անձինք այբբենական կարգով
Կատեգորիա:Հունվարի 19 ծնունդներ
Կատեգորիա:Մոսկվա քաղաքում ծնվածներ
Կատեգորիա:Ռուս լրագրողներ